Frecciabianca

Frecciabianca a l'è 'na categoria de servizzi di treni Trenitalia che dal 2010 l'ha fiancaa e dal dicember 2011 l'ha sostituii l'Eurostar City Italia.

Anca se in la familia di Frecce el Frecciabianca a l'è minga a volta velocità e l'è, a nivell tariffari e de velocità, intermedi in tra l'AV e in tra i InterCity.

Del 2016 l'è scominciada la sostituzion del servizzi: in su la dorsal padana l'è sostituii del Frecciarossa, in su l'Adriatica e la Tirrenica Sud del Frecciargento menter la sort di treni de la Tirrenica Nord l'è ancamò descognossuda.

 Material rotabil 
I treni doperaa per el servizzi Frecciabianca a hinn:
Locomotiv E.414 cont di carrozz Gran Confort o UIC-Z1 che viaggen a massim 200 km/h
Elettrotreno Cisalpino ETR.470 che 'l viaggia a 200 km/h
Elettrotreno FS ETR.460 che 'l viaggia a 250 km/h

 Storia 
El progett a l'è nassuu in del 2006 cont l'introduzion de la noeuva categoria Eurostar City che la gh'aveva de sostituì i lign Eurostar in su l'Adriatich e eren faa cont i ETR 500, che poeu repellicolaa e modifegaa hinn deventaa i Frecciarossa. El primm a l'è staa el Milan-Lecce, poeu seguii del Milan-Venezia.

Cont el temp han sostituii i treni de la ferrovia Adriatica e han giontaa anca di stazion che prima eren faa no. In del 2011 a l'è nassuda offizialment la categoria Frecciabianca, pussee regolara e cadenziada respett ai treni precedent. Dal dicember 2012 anca Ancona e Reggio Calabria a hinn quattaa del servizzi. Semper dal 2012 a hinn staa giontaa al servizzi i Locomotiv E.402B.

In tra el 2015 e 'l 2016 i treni Venezia-Milan-Turin a hinn staa sostituii di Frecciarossa. In l'orari invernal del 2017 in sui ETR.460 a l'è staa disattivaa el pendolament, che l'è restaa attiv in sul 470.

 Tratt 
I Frecciabianca viaggen domà in sui lign tradizionai ma permetten ai center minga servii de l'AV de 'vègh on servizzi comfortevol e de qualità e hinn in servizzi in sui lign:
Turin - Asti - Alessandria - Piacenza - Parma - Reggio Emilia - Modena/Milan - Milan Rogoredo - Piacenza - Parma - Reggio Emilia - Modena/Venezia - Venezia Mestre - Padova - Rovigo - Ferrara/ - Bologna - Faenza - Forlì - Cesena - Rimini - Cattolica-San Giovanni Gabicce - Pesaro - San Benedetto del Tronto - Ancona - Pescara - Termoli - Foggia - Barletta - Bari / - Gioia del Colle - Taranto / - Brindisi - Lecce.
Turin - Vercelli - Novara - Rho - Milan - Brescia - Desenzano del Garda - Peschiera del Garda - Verona - Vicenza - Padova - Venezia - San Donà di Piave-Jesolo - Portogruaro-Caorle - Latisana-Lignano-Bibione - Cervignano-Aquileia-Grado - Monfalcone - Trieste.
Milan - Brescia - Peschiera del Garda - Verona - Vicenza - Cittadella - Castelfranco Veneto - Treviso - Conegliano - Sacile - Pordenone - Udine.
Milan - Parma - Reggio Emilia - Modena/Venezia - Padova - Ferrara/ – Bologna – Firenze – Roma – Napoli.
Roma - Orbetello-Monte Argentario - Grosseto - Cecina - Livorno Centrale - Pisa Centrale - Viareggio - Massa - La Spezia - Chiavari - Rapallo - Genova Brignole - Genova Piazza Principe/ - Alessandria - Asti - Turin/ - Pavia - Milan.
Roma - Napoli - Salerno Centrala - Sapri - Paola - Lamezia T. - Vibo - Rosarno - Gioia Tauro - Villa S.G. - Reggio Calabria.
Roma - Terni - Foligno - Fabriano - Jesi - Falconara M.ma - Pesaro - Rimini - Ravenna.
Milan - Pavia - Voghera - Genova - Savona - Finale Ligure - Albenga - Alassio - Diano - Imperia - Sanremo - Ventimiglia.
Turin - Asti - Alessandria - Genova - Rapallo - Chiavari - La Spezia - Massa - Viareggio - Pisa Centrala - Firenze C.M. - Arezzo - Orvieto - Orte - Roma.
Palermo - Caltanissetta Xirbi - Enna - Catania - Messina.

 Vos corelaa 
Frecciarossa
Frecciargento

Categoria:Le Frecce
Categoria:Categorie de servizzi ferroviari Trenitalia